बोले- करण ने पहले अपनी मां से शेयर किया, फिर उन्होंने मुझे और सनी को बताया
Dharmendra shares his feeling on grandson Karan Deol's Wedding, बॉलीवुड सुपरस्टार धर्मेंद्र के जुहू स्थित बंगले को इन दिनों उनके पोते और सनी देओल के बेटे करण देओल की शादी के लिए सजाया जा रहा है। चर्चा है कि करण 16 से 18 जून के बीच अपनी लॉन्ग टाइम गर्लफ्रेंड दिशा आचार्य से शादी
बॉलीवुड सुपरस्टार धर्मेंद्र के जुहू स्थित बंगले को इन दिनों उनके पोते और सनी देओल के बेटे करण देओल की शादी के लिए सजाया जा रहा है। चर्चा है कि करण 16 से 18 जून के बीच अपनी लॉन्ग टाइम गर्लफ्रेंड दृषा आचार्य से शादी करने जा रहे हैं। अब एक इंटरव्यू में धर्मेंद्र ने बताया कि करण ने घर पर अपनी मंगेतर दिशा को कैसे इंट्रोड्यूस किया था। दृषा आचार्य, गुजरे जमाने के मशहूर डायरेक्टर बिमल रॉय की पोती हैं।
खुश हूं कि करण को पार्टनर मिल गई
ई टाइम्स को दिए एक इंटरव्यू में धर्मेंद्र ने कहा, 'हमारे घर में काफी समय बाद शादी का फंक्शन है। करण बहुत ही प्यारा बच्चा है। बहुत ही केयरिंग भी है। यह सोचकर अच्छा लग रहा है कि उसे अपनी पार्टनर मिल गई।'
पता ताे चल ही जाता है
वहीं धर्मेंद्र से जब पूछा गया कि उन्हें करण और दृषा के प्यार के बारे में कैसे पता चला तो उन्होंने कहा, 'पता तो चल ही जाता है। लेकिन हां, करण ने सबसे पहले इस बारे में अपनी मां (सनी देओल की पत्नी पूजा) को बताया। फिर उन्होंने सनी और मुझे इस बारे में बताया।'
दिशा बहुत ही सेंसिबल है
धर्मेंद्र ने आगे बताया, ‘इस बारे में बता चलने के बाद मैंने कहा कि अगर करण उसे पसंद करता है तो बाद आगे बढ़ाओ। इसके बाद मैं दृषा से मिला। उससे मेरी पहली मुलाकात हमारे ही घर पर हुई थी। वो बहुत ही खूबसूरत और सेंसिबल है। मैं उन दोनों के लिए बहुत खुश हूं।’
रिपोर्ट्स की मानें तो देओल फैमिली 18 जून को मुंबई के बांद्रा स्थित ताज लैंड्स एंड में रिसेप्शन होस्ट करेगी। इस मौके पर बॉलीवुड के कई बड़े सेलिब्रिटीज अपनी मौजूदगी दर्ज कराएंगे।